Mart Sarapuu

Mart Sarapuu (9. november 1963 – 31. juuli 1991) oli eesti ajaloolane, arhivaar ja muinsuskaitsja. 

Hariduskäik
Ta lõpetas 1982. aastal keskkooli ja õppis Tartu Riiklikus Ülikoolis ajalugu. Jõululaupäeval 1982 käis ta koos teiste üliõpilastega panemas küünlaid Julius Kuperjanovi hauale. Jaanuaris 1983 visati Kuperjanovi haual käimise eest tema, Indrek Tarand ja Aivar Reidla ülikoolist välja.Alo Lõhmus. "20 aastat hiljem: küünlad Kuperjanovi haual". Postimees, 20. detsember 2002

Seejärel oli ta kohustuslikus ajateenistuses Nõukogude sõjaväes, kus algas hiljem saatuslikuks osutunud südamehaigus.

Ta läks uuesti õppima ajalugu, kuid ei jõudnud ülikooli lõpetamiseni. Akadeemiliselt oli ta Korporatsioon Sakala liige.

Töökäik
Ta töötas pärast sõjaväeteenistust Eesti NSV Oktoobrirevolutsiooni ja Sotsialistliku Ülesehitustöö Riiklikus Keskarhiivis.

Looming
Ta uuris nt 1. detsembri riigipöördekatset, Poola allveelaeva Orzełi kinnipidamist ja põgenemist, Nõukogude sõjaväebaaside rajamist Eestisse, Nõukogude teist okupatsiooni, Eesti Vabariigi välispoliitikat jpm.
Kirjutisi
"Meri ja poliitika". Kodumaa nr 38, 21. september 1988. Lk 2
"Punaarmee ei võtnud osa Balti riikide sovetiseerimisest?". Kodumaa nr 45, 8. november 1989. Lk 4
"Et ei võõras tahtmine ja võõras võim". Kodumaa nr 48, 29. november 1989. Lk 6

Liikmesus
Eesti Muinsuskaitse Selts
Eesti Akadeemiline Sõjaajaloo Selts

Südame siirdamine
Tema südameprobleem arvati lahendatavat südame siirdamisega. 24. juuni 1990 siirati talle Helsingi Meilahti haiglas uus süda. Siirdamine toimus professor Severi Mattila juhtimisel. See oli 53. südame siirdamine Soomes ja esimene eestlasele südame siirdamine maailmas.Epp Lainevee. "Mart Sarapuule uus süda". Kodumaa nr 32, 15. august 1990. Lk 2

Viited

 Kirjandus 
Heino Sikk. "Mart Sarapuu elu on ohus". Võru Teataja nr 55, 12. mai 1990. Lk 2
Epp Lainevee. "Mart Sarapuule uus süda". Kodumaa nr 32, 15. august 1990. Lk 2
Rein Pärl. "Mart Sarapuu jätkab uue südamega". Kodumaa nr 41, 17. oktoober 1990. Lk 1
"Mart Sarapuu in memoriam". Kodumaa nr 31, 7. august 1991. Lk 8

Välislingid
Haud Rapla kalmistul

Kategooria:Eesti ajaloolased
Kategooria:Eesti arhivaarid
Kategooria:Eesti muinsuskaitsjad
Kategooria:Korporatsioon Sakala liikmed
Kategooria:Eesti represseeritud isikud
Kategooria:Rapla kalmistule maetud
Kategooria:Sündinud 1963
Kategooria:Surnud 1991